ਸਿਰਲੇਖ: 'ਸ਼੍ਰੀਦੇਵੀ ਨੂੰ ਮੌਤ ਮਗਰੋਂ ਹੀ ਮਿਲੀ ਸ਼ਾਂਤੀ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇਸ ਵਾਰੀ ਉਨ੍ਹਾਂ ਨੇ ਇਹ ਖ਼ਤ ਸ਼੍ਰੀਦੇਵੀ ਦੇ ਪ੍ਰਸ਼ੰਸਕਾਂ ਦੇ ਨਾਮ ਲਿਖਿਆ ਹੈ ਜਿਸ ਦਾ ਸਿਰਲੇਖ ਹੈ-'ਮਾਈ ਲਵ ਸਟੋਰੀ ਟੂ ਸ਼੍ਰੀਦੇਵੀਜ਼ ਫੈਨਜ਼' ਯਾਨਿ ਕਿ ਸ਼੍ਰੀਦੇਵੀ ਦੇ ਪ੍ਰਸ਼ੰਸਕਾਂ ਲਈ ਮੇਰਾ ਪ੍ਰੇਮ ਪੱਤਰ।

ਫੇਸਬੁੱਕ 'ਤੇ ਸ਼ੇਅਰ ਕੀਤੇ ਗਏ ਇਸ ਖ਼ੱਤ ਦੀ ਭੂਮਿਕਾ ਵਿੱਚ ਉਨ੍ਹਾਂ ਨੇ ਲਿਖਿਆ ਹੈ, "ਮੈਂ ਕਾਫ਼ੀ ਵਿਚਾਰ ਕੀਤਾ ਕਿ ਮੈਨੂੰ ਇਸ ਨੂੰ ਛਾਪਣਾ ਚਾਹੀਦਾ ਹੈ ਜਾਂ ਨਹੀਂ ਕਿਉਂਕਿ ਇਸ ਵਿੱਚ ਕੁਝ ਨਾਵਾਂ ਦਾ ਜ਼ਿਕਰ ਹੈ ਪਰ ਮੈਂ ਮੰਨਦਾ ਹਾਂ ਕਿ ਸ਼੍ਰੀਦੇਵੀ ਕਿਸੇ ਹੋਰ ਤੋਂ ਵੱਧ ਉਨ੍ਹਾਂ ਦੇ ਫੈਨਜ਼ ਦੀ ਹੈ ਅਤੇ ਉਨ੍ਹਾਂ ਨੂੰ ਸੱਚ ਪਤਾ ਹੋਣਾ ਚਾਹੀਦਾ ਹੈ।" 

ਦਰਅਸਲ ਇਸ ਚਿੱਠੀ ਵਿੱਚ ਰਾਮ ਗੋਪਾਲ ਵਰਮਾ ਨੇ ਸ਼੍ਰੀਦੇਵੀ ਦੇ ਜੀਵਨ ਨਾਲ ਜੁੜੀਆਂ ਕਈ ਘਟਨਾਵਾਂ 'ਤੇ ਚਾਣਨਾ ਪਾਇਆ ਹੈ। ਉਨ੍ਹਾਂ ਨੇ ਲਿਖਿਆ ਹੈ ਕਿ ਅਸਲ ਵਿੱਚ ਸ਼੍ਰੀਦੇਵੀ ਨੂੰ ਮੌਤ ਤੋਂ ਬਾਅਦ ਹੀ ਸ਼ਾਂਤੀ ਮਿਲੀ ਹੈ।  

'ਕੀ ਸ਼੍ਰੀਦੇਵੀ ਖੁਸ਼ ਸੀ?'

ਰਾਮ ਗੋਪਾਲ ਵਰਮਾ ਲਿਖਦੇ ਹਨ, "ਹਾਂ, ਤੁਹਾਡੇ ਵਰਗੇ ਲੱਖਾਂ ਲੋਕਾਂ ਤਰ੍ਹਾਂ ਮੈਂ ਵੀ ਮੰਨਦਾ ਸੀ ਕਿ ਉਹ ਬੇਹੱਦ ਖੂਬਸੂਰਤ ਔਰਤ ਹੈ। ਅਸੀਂ ਸਾਰੇ ਜਾਣਦੇ ਹਾਂ ਕਿ ਉਹ ਦੇਸ ਦੀ ਸਭ ਤੋਂ ਵੱਡੀ ਸੁਪਰਸਟਾਰ ਸੀ ਜਿਨ੍ਹਾਂ ਨੇ 20 ਸਾਲ ਤੋਂ ਵੱਧ ਸਮੇਂ ਤੱਕ ਮੁੱਖ ਅਦਾਕਾਰਾ ਦੇ ਰੂਪ ਵਿੱਚ ਪਰਦੇ 'ਤੇ ਰਾਜ ਕੀਤਾ। ਇਹ ਤਾਂ ਕਹਾਣੀ ਦਾ ਇੱਕ ਹੀ ਹਿੱਸਾ ਹੈ। ਉਨ੍ਹਾਂ ਦੇ ਦੇਹਾਂਤ ਤੋਂ ਸਾਨੂੰ ਪਤਾ ਚਲਦਾ ਹੈ ਕਿ ਜ਼ਿੰਦਗੀ ਅਤੇ ਮੌਤ ਦੋਵੇਂ ਕਿਸ ਤਰ੍ਹਾਂ ਅਣਹੋਣੇ, ਕਰੂਰ, ਨਾਜ਼ੁਕ ਅਤੇ ਰਹੱਸਮਈ ਹੋ ਸਕਦੇ ਹਨ।"

"ਉਨ੍ਹਾਂ ਦੀ ਮੌਤ ਤੋਂ ਬਾਅਦ ਕਾਫ਼ੀ ਲੋਕ ਕਹਿ ਰਹੇ ਹਨ ਕਿ ਉਹ ਕਿੰਨੀ ਸੋਹਣੀ ਸੀ, ਕਿੰਨੀ ਮਹਾਨ ਅਦਾਕਾਰਾ ਸੀ ਅਤੇ ਉਨ੍ਹਾਂ ਦੀ ਮੌਤ ਨਾਲ ਕੀ ਅਸਰ ਪਿਆ ਹੈ ਪਰ ਮੇਰੇ ਕੋਲ ਕਹਿਣ ਲਈ ਇਸ ਤੋਂ ਵੱਧ ਹੈ। ਅਜਿਹਾ ਇਸ ਲਈ ਕਿਉਂਕਿ ਮੈਨੂੰ ਆਪਣੀਆਂ ਦੋ ਫ਼ਿਲਮਾਂ 'ਕਸ਼ਨਾ ਕਸ਼ਨਮ' ਅਤੇ 'ਗੋਵਿੰਦਾ ਗੋਵਿੰਦਾ' ਦੇ ਸਿਲਸਿਲੇ ਵਿੱਚ ਉਨ੍ਹਾਂ ਦੇ ਨੇੜੇ ਰਹਿਣ ਦਾ ਮੌਕਾ ਮਿਲਿਆ।"

ਰਾਮ ਗੋਪਾਲ ਵਰਮਾ ਮੁਤਾਬਕ ਸ਼੍ਰੀਦੇਵੀ ਦਾ ਜੀਵਨ ਇਸ ਗੱਲ ਦਾ ਸਟੀਕ ਉਦਾਹਰਣ ਹੈ ਕਿ ਕਿਸੇ ਹਸਤੀ ਦੇ ਜੀਵਨ ਬਾਰੇ ਬਾਹਰੀ ਦੁਨੀਆਂ ਦੇ ਲੋਕ ਜੋ ਕੁਝ ਸੋਚਦੇ ਹਨ ਉਸ ਹਸਤੀ ਦੀ ਨਿੱਜੀ ਜ਼ਿੰਦਗੀ ਲੋਕਾਂ ਦੀ ਧਾਰਨਾ ਤੋਂ ਬਿਲਕੁਲ ਵੱਖ ਹੁੰਦੀ ਹੈ।

ਉਹ ਲਿਖਦੇ ਹਨ, "ਕਾਫ਼ੀ ਲੋਕਾਂ ਲਈ ਸ਼੍ਰੀਦੇਵੀ ਦਾ ਜੀਵਨ ਸੰਪੂਰਨ ਸੀ। ਸੋਹਣਾ ਚੇਹਰਾ, ਕਮਾਲ ਦੀ ਪ੍ਰਤਿਭਾ ਅਤੋ ਦੋ ਧੀਆਂ ਦੇ ਨਾਲ ਸੁਖੀ ਪਰਿਵਾਰ। ਬਾਹਰੋਂ ਸਭ ਕੁਝ ਅਜਿਹਾ ਦਿਖਦਾ ਹੈ ਕਿ ਹਰ ਕੋਈ ਆਪਣੇ ਲਈ ਅਜਿਹੀ ਹੀ ਉਮੀਦ ਕਰਦਾ। ਪਰ ਸ਼੍ਰੀਦੇਵੀ ਕੀ ਬਹੁਤ ਖੁਸ਼ ਸੀ ਅਤੇ ਉਨ੍ਹਾਂ ਦਾ ਜੀਵਨ ਸੌਖਾ ਸੀ?"

"ਮੈਂ ਉਨ੍ਹਾਂ ਦੀ ਜ਼ਿੰਦਗੀ ਬਾਰੇ ਉਦੋਂ ਤੋਂ ਜਾਣਦਾ ਹਾਂ ਜਦੋਂ ਤੋਂ ਉਨ੍ਹਾਂ ਦੀ ਮੁਲਾਕਾਤ ਹੋਈ। ਮੈਂ ਆਪਣੀਆਂ ਅੱਖਾਂ ਨਾਲ ਦੇਖਿਆ ਕਿ ਕਿਵੇਂ ਉਨ੍ਹਾਂ ਦੇ ਪਿਤਾ ਦੀ ਮੌਤ ਤੋਂ ਪਹਿਲਾਂ ਤੱਕ ਉਨ੍ਹਾਂ ਦੀ ਜ਼ਿੰਦਗੀ ਅਸਮਾਨ ਵਿੱਚ ਉੱਡਦੇ ਪਰਿੰਦੇ ਵਾਂਗ ਸੀ ਅਤੇ ਫਿਰ ਲੋੜ ਤੋਂ ਵੱਧ ਹੀ ਸੁਚੇਤ ਰਹਿਣ ਵਾਲੀ ਉਨ੍ਹਾਂ ਦੀ ਮਾਂ ਦੀ ਵਜ੍ਹਾ...